பிலிகுலா நிசர்கதாமா

பிலிகுலா நிசர்கதாமா (Pilikula Nisargadhama) (அல்லது நிசர்கதாமா )  என்பது பல்நோக்கு சுற்றுலா தலமாகும். இது கர்நாடகாவின் மங்களூர் நகரத்தின் கிழக்குப் பகுதியான வாமஞ்சூரில், தட்சிணா கன்னட மாவட்ட நிர்வாகத்தால் ஊக்குவிக்கப்படுகிறது. இது மங்களூரின் முக்கிய சுற்றுலா தலமாகும். பல வசதிகள் இருப்பதால் இது ஏராளமான சுற்றுலாப் பயணிகளை ஈர்க்கிறது.

சொற்பிறப்பு 

துலு மொழியில், "பில்லி" என்றால் புலி என்றும் "குலா" என்றால் ஏரி என்றும் பொருள். இந்த ஏரிக்கு புலிகள் தண்ணீர் குடிக்க வந்ததால் புலி ஏரி என்ற பெயர் வந்தது.

குசால்நகருக்கு அருகிலுள்ள காவிரி நிசர்கதாமா என்ற இயற்கை பாதுகாப்பையும் கர்நாடக மாநிலம் கொண்டுள்ளது.

வசதிகள் 
அழகிய அழகையும் அமைதியையும் வழங்குவதற்காக பிலிகுலா நிசர்கதாமா அமைப்பு இந்த பகுதியை உருவாக்கியுள்ளது. பிலிகுலா தோட்டங்களால் சூழப்பட்ட ஒரு பெரிய ஏரியைக் கொண்டுள்ளது. வாத்துகள் மற்றும் அன்னங்கள் ஆகியவை ஏரியில் நீந்துகின்றன. சில சமயங்களில் இவை தோட்டங்களை ஆக்கிரமிக்கின்றன. ஏரியில் படகு வசதி உள்ளது. தம்பதிகள் மிதி படகுகளை விரும்புகிறார்கள்; பெரிய குடும்பத்தினர் 10 முதல் 15 பேரைக் கொண்டு செல்லும் மின்விசை படகுகளைப் பயன்படுத்துகின்றன.

தாவரவியல் பூங்கா மற்றும் தாவரவியல் பூங்கா 
பிலிகுலா தாவரவியல் பூங்கா 35 ஹெக்டேருக்கு மேல் பரவியுள்ளது. 60 குடும்பங்களில் பரவியிருக்கும் மேற்குத் தொடர்ச்சி மலையின் 236 இனங்களைச் சேர்ந்த சுமார் 60,000 நாற்றுகள் தோராயமாக மற்றும் குடும்பக் கொத்துகளாக நடப்பட்டுள்ளன. அவற்றில் மேற்கு இன பிராந்தியத்திற்குச் சொந்தமான 70 இனங்கள் அடங்கும். அதன் பாதுகாப்பு தாவரவியல் பூங்காவின் மையமாகும். தாவரவியல் பூங்காவில் அச்சுறுத்தப்பட்ட இனங்கள் மட்டுமல்ல, அழிந்துபோனதாகக் கருதப்பட்ட ஒரு சில உயிரினங்களும் உள்ளன.

460 க்கும் மேற்பட்ட வகைகளைக் கொண்ட மருத்துவத் தாவரங்களுக்காக அர்ப்பணிக்கப்பட்ட 6 ஏக்கர்களும் இந்த தாவரவியல் பூங்காவில் அடங்கும், பெரும்பாலும் தாவரவியல் மற்றும் ஆயுர்வேத மருத்துவ மாணவர்கள் பார்வையிடுகிறார்கள்.

ஒன்பது நீர்வாழ் குளங்களில் தாமரை மற்றும் அல்லிகள் போன்ற தாவரங்கள் உள்ளன.

மிருகக்காட்சிசாலை மற்றும் நீர் பூங்கா 
சாலையின் மறுபுறத்தில், பல காட்டு விலங்குகளைக் கொண்ட ஒரு மிருகக்காட்சிசாலை ஒன்று உள்ளது. விலங்குகள் கூண்டுகளில் வைக்கப்படுவதில்லை. அவை திறந்த நிலையில் உள்ளன. பார்வையாளர்களிடமிருந்து பிரிக்க   கம்பி வலை அல்லது அகழிகள்  போன்ற இயற்கை தடைகள் உள்ளன. பூங்காவிற்குள் புலிகள், சிறுத்தைகள், கரடிகள் மற்றும் பிற காட்டு விலங்குகள் உள்ளன. மிருகக்காட்சிசாலையில் பலவிதமான பாம்புகள் மற்றும் பறவைகளும் உள்ளன.

மிருகக்காட்சிசாலையை ஒட்டிய மும்பை நீர் இராச்சியத்தை ஒத்த மானசா நீர் பூங்கா ஒன்று உள்ளது.

அறிவியல் மையம் 
ஏறக்குறைய 4000 சதுர மீட்டர் பரப்பளவில் பிலிகுலா பிராந்திய அறிவியல் மையம் அக்டோபர் 2014 அன்று திறக்கப்பட்டது.

முப்பரிமாண கோளரங்கம் 
பிலிகுலாவில் அமைந்துள்ள சுவாமி விவேகானந்தர் கோளரங்கம் இந்தியாவின் 1 வது மற்றும் ஒரே முப்பரிமாண கோளரங்கமாகும்.

பாரம்பரிய கிராமம் 
துலுநாடு கலாச்சாரம் இங்கே காட்டப்பட்டுள்ளது. பண்டைய வீடு பல்வேறு பண்டைய துலுநாடு மரபுகள், கலாச்சாரம், நடன வடிவங்கள், மட்பாண்டங்கள், கைவினைப்பொருட்கள், உணவு வகைகள் போன்றவற்றை காட்சிப்படுத்துகிறது.

போக்குவரத்து 
தேசிய நெடுஞ்சாலை 169 க்கு அப்பால் குருபுரா ஆற்றின் தெற்கே பிலிகுலா உள்ளது. நகர பேருந்துகளைப் பயன்படுத்தி இதை அடையலாம். இருப்பினும், ஒரு தனிப்பட்ட வாகனம் அனைத்து வசதிகளையும் பார்வையிடுவதை எளிதாக்கும். பிலிகுலாவிற்கு மின்கலன் மூலம் இயக்கப்படும் வாகன வசதிகள் உள்ளன.

காலநிலை 
மங்களூர் வெப்பமண்டல பருவமழை காலநிலையைக் கொண்டுள்ளது மற்றும் தென்மேற்கு பருவமழையின் அரேபிய கடல் கிளையின் நேரடி செல்வாக்கின் கீழ் உள்ளது.

குறிப்புகள் 

கர்நாடக சுற்றுலாத் தலங்கள்
கர்நாடகத்திலுள்ள தீவுகள்